इसी मामले में कांग्रेस के वरिष्ठ प्रवक्ता अभिषेक मनु सिंघवी ने कहा, ‘‘ किसी भी वक्तव्य को संपूर्ण रूप में और संदर्भ के साथ देखना चाहिए। ये गलती कई लोगों ने कल भी की है और आज भी कर रहे हैं कि उन्होंने उनकी बात को संदर्भ के साथ नहीं देखा।’’ उन्होंने कहा, ‘‘ अतिवादी विचार के बारे में बात करते हुए उन्होंने उदाहरण के तौर पर कुछ कहा। वह महिलाओं को अलग-थलग रखने के संदर्भ में बात कर रहे थे।’’ उन्होंने कहा, ‘‘मैं समझता हूँ कि इसमे कोई गलत बात नहीं है कि जिस तरह आरएसएस कई सारे अतिवादी रुख अपनाता है, उसी तरह दूसरे धर्मों से संबंधित कई संस्थाएं भी रूख अपनाती हैं। अगर आप एक वाक्य को ऐसे उठाकर विकृत करेंगे तो वह तो विकृत होगा ही।’’